**Teemu Tallberg** (s. 13. toukokuuta 1991 Helsinki) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan vasen laitahyökkääjä. Tallbergia on luonnehdittu pelityyliltään voimahyökkääjäksi.

Ura
---

### Seuraura

Tallberg on Oulunkylän Kiekko-Kerhon kasvatti. Hän siirtyi juniorina sittemmin Helsingin IFK:hon. Tallberg kaudella 2006–2007 seuran C-nuorten paras pistemies runkosarjassa tehoilla 13+16=29. Tallberg voitti kauden päätteeksi C-nuorten Suomenmestaruuden. Kauden 2008–2009 päätteeksi hän voitti B-nuorten Suomenmestaruuden.

Heinäkuussa 2009 Tallberg teki HIFK:n kanssa kolmivuotisen SM-liigasopimuksen. Hän pelasi kaudella 2009–2010 kaksi SM-liigaottelua. Tallberg teki liigadebyyttinsä 19. marraskuuta 2009 vieraissa Espoo Bluesia vastaan. Hän muodosti HIFK:n nelosketjun kahden muun debytantin, Niko Piiparisen ja Roope Talajan kanssa. Tallberg sai ottelussa jääaikaa 4.05 minuuttia. Hän teki myös liigauransa avausmaalin heti ensimmäisessä vaihdossaan Piiparisen syötöstä. Tallberg pelasi kauden aikana miesten pelejä myös yhteensä 11 Mestis-ottelun verran Kiekko-Vantaasta ja alle 20-vuotiaiden maajoukkueesta, joissa hän teki yhden syöttöpisteen. Hän pelasi suurimman osan kaudestaan kuitenkin HIFK:n A-nuorissa, joiden sisäisen tehotilaston Tallberg voitti kevään 2010 pudotuspeleissä lukemalla +8. Hän voitti kauden päätteeksi A-nuorten SM-hopeaa.

Kaudella 2010–2011 Tallberg pelasi SM-liigassa kymmenen ottelua tehden kaksi syöttöpistettä. Hän pelasi myös viisi European Trophy -ottelua tehden kaksi maalia. Tallberg pelasi suurimman osan kaudestaan Mestiksessä alle 20-vuotiaiden maajoukkueen sekä Kiekko-Vantaan riveissä, jossa hän aloitti kautensa. Tallberg teki Mestis-kautensa aikana yhteensä 27 runkosarjaottelussa tehot 4+12=16. Loppukaudella hän palasi kuitenkin HIFK:hon ja pelasi lähinnä seuran A-nuorissa, joiden sisäisen tehotilaston Tallberg voitti pudotuspeleissä lukemalla +5. Kaudella 2011–2012 hän pelasi HIFK:ssa kolme runkosarja- ja seitsemän ET-ottelua sekä yhdeksän Mestis-ottelua Kiekko-Vantaassa, kunnes Tallberg siirtyi loppukauden kattavalla sopimuksella Tapparaan lokakuussa 2011. Hän pelasi varsinaisen tulokaskautensa SM-liigassa ja teki yhteensä 41 runkosarjaottelussa kaksi maalia. Tallberg ei kerännyt ainuttakaan jäähyminuuttia.

Kaudeksi 2012–2013 Tallberg siirtyi vuoden mittaisella sopimuksella Mestis-joukkue Savonlinnan Pallokerhoon hakemaan nostetta uralleen. Hän oli joukkueen paras maalintekijä ja neljänneksi paras pistemies tehoilla 15+14=29. Kaudeksi 2013–2014 Tallberg siirtyi jatkamaan Mestis-uraansa KooKoohon. Hän oli kevään 2014 pudotuspeleissä joukkueen paras syöttäjä Jesse Jyrkkiön ja Jari Kauppilan kanssa yhdeksällä syöttöpisteellään. Tallberg voitti kauden päätteeksi Mestiksen mestaruuden.

Tallberg siirtyi kaudeksi 2014–2015 kaksivuotisella sopimuksella SM-liigan nousijajoukkue Vaasan Sportiin. Kaudella 2015–2016 hän teki runkosarjassa 19 tehopistettä, mutta Tallbergin tehopisteistä neljä syntyi 25. helmikuuta 2016 Kalevan Palloa vastaan. Hän oli Sportin 4–0-voitossa mukana joukkueen kaikissa maaleissa ja teki tehot 2+2=4. Tallberg viimeisteli toisen maalinsa vastustajan tyhjään maaliin. Kari Helander valitsi hänet ottelun Alumnien tähtien kolmostähdeksi.

Kaudeksi 2016–2017 Tallberg siirtyi vuoden mittaisella sopimuksella SM-liigaan nostettuun Mikkelin Jukureihin. Hän teki SM-liigan yhden kauden piste-ennätyksensä tehoilla 13+15=28. Joulukuussa 2016 Tallberg teki joukkueen kanssa vuoden mittaisen jatkosopimuksen. Kaudella 2017–2018 hän oli joukkueen toiseksi paras maalintekijä ja neljänneksi paras pistemies tehoilla 12+9=21, kunnes Tallberg palasi tammikuussa 2018 loppukauden sopimuksella Helsingin IFK:hon. Vastaavasti Jukurit kiinnitti loppukauden ajaksi HIFK:sta lainalla pelanneen Mika Partasen. Tallberg oli kuuden muun pelaajan ohella SM-liigan ainoa kahdesti alivoimamaalin teossa onnistunut pelaaja. Hän voitti kauden päätteeksi SM-pronssia. Toukokuussa 2018 Tallberg teki HIFK:n kanssa kolmivuotisen jatkosopimuksen.

Tallberg kärsi kaudella 2018–2019 kahdesta vakavasta loukkaantumisesta. Hän joutui ensin sivuun lokakuun 2018 lopulla, mutta kuntouduttuaan uudelleen vain reilun kahden erän jälkeen joulukuussa. Tallberg palasi kaukaloihin helmikuussa 2019. Hän pelasi runkosarjassa kaikkiaan vain 25 ottelua. Syyskaudella 2020–2021 Tallberg joutui useaksi viikoksi sivuun loukkaantumisen vuoksi ja hän pelasi runkosarjan aikana vain 34 ottelua. Tallberg voitti kauden päätteeksi SM-pronssia. Toukokuussa 2021 hän teki HIFK:n kanssa vuoden mittaisen jatkosopimuksen.

Kaudeksi 2021–2022 Tallberg nimettiin HIFK:n kapteeniksi. Syyskuussa hän teki seuran kanssa kaksivuotisen jatkosopimuksen.

### Maajoukkueura

Tallberg pelasi alle 20-vuotiaiden MM-kilpailuissa vuonna 2011 sekä alle 18-vuotiaiden MM-kilpailuissa vuonna 2009, jolloin hän voitti pronssia. Yhteensä Tallberg on pelannut yhden B-, 29 nuorten ja 20 poikien maaottelua.

Suomen A-maajoukkueessa Tallberg on pelannut kaksi ottelua tehden yhden syöttöpisteen. Hän teki A-maajoukkuedebyyttinsä Karjala-turnauksen toisessa ottelussa 13. marraskuuta 2021 Helsingin Hartwall Arenassa Tšekkiä vastaan. Tallberg merkittiin Suomen nelosketjun oikeaan laitaan kahden muun debytantin, Ville Petmanin ja Heikki Liedeksen viereen. Hän sai ottelussa syöttöpisteen Jere Innalan tekemään maaliin, joka jäi Suomen 4–2-voittoon päättyneen ottelun voittomaaliksi.

Pelityyli
---------

Tallbergin aiemman seuran Vaasan Sportin urheilutoimenjohtaja Markus Jämsän vuonna 2014 sanoman kuvauksen mukaan hän pelaa useimmiten työteliäässä roolissa alemmissa ketjuissa, mutta Tallbergilla on kuitenkin potentiaalia ja halua kehittyä myös kohtalaisen hyvään pisteiden tekemiseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | HIFK | A-SM | 28 | 7 | 4 | 11 | 34 | – | – | – | – | – | U18 | 6 | 0 | 1 | 1 | 2 |
| 2009–2010 | HIFK | A-SM | 32 | 14 | 17 | 31 | 57 | 13 | 4 | 5 | 9 | 4 |
|  | HIFK | SM-liiga | 2 | 1 | 0 | 1 | 0 | – | – | – | – | – |
|  | Kiekko-Vantaa | Mestis | 2 | 0 | 0 | 0 | 0 | – | – | – | – | – |
|  | Suomi U20 | Mestis | 9 | 0 | 1 | 1 | 2 | – | – | – | – | – |
| 2010–2011 | HIFK | A-SM | 12 | 6 | 7 | 13 | 2 | 5 | 2 | 2 | 4 | 16 | JMM | 6 | 0 | 2 | 2 | 0 |
|  | HIFK | SM-liiga | 10 | 0 | 2 | 2 | 0 | – | – | – | – | – |
|  | Kiekko-Vantaa | Mestis | 21 | 3 | 10 | 13 | 2 | – | – | – | – | – |
|  | Suomi U20 | Mestis | 6 | 1 | 2 | 3 | 2 | – | – | – | – | – |
| 2011–2012 | HIFK | SM-liiga | 3 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 9 | 2 | 2 | 4 | 6 | – | – | – | – | – |
|  | Tappara | SM-liiga | 38 | 2 | 0 | 2 | 0 | – | – | – | – | – |
| 2012–2013 | SaPKo | Mestis | 48 | 15 | 14 | 29 | 10 | – | – | – | – | – |
| 2013–2014 | KooKoo | Mestis | 53 | 12 | 17 | 29 | 6 | 16 | 4 | 9 | 13 | 6 |
| 2014–2015 | Sport | SM-liiga | 58 | 5 | 14 | 19 | 26 | – | – | – | – | – |
| 2015–2016 | Sport | SM-liiga | 57 | 8 | 11 | 19 | 33 | 1 | 1 | 0 | 1 | 25 |
| 2016–2017 | Jukurit | SM-liiga | 60 | 13 | 15 | 28 | 10 | – | – | – | – | – |
| 2017–2018 | Jukurit | SM-liiga | 47 | 12 | 9 | 21 | 8 | – | – | – | – | – |
|  | HIFK | SM-liiga | 13 | 2 | 5 | 7 | 0 | 14 | 3 | 6 | 9 | 0 |
| 2018–2019 | HIFK | SM-liiga | 25 | 1 | 7 | 8 | 29 | 12 | 0 | 0 | 0 | 2 |
| 2019–2020 | HIFK | SM-liiga | 55 | 8 | 7 | 15 | 35 | – | – | – | – | – |
| 2020–2021 | HIFK | SM-liiga | 34 | 9 | 12 | 21 | 8 | 8 | 3 | 2 | 5 | 0 |
| 2021–2022 | HIFK **(C)** | SM-liiga | 52 | 10 | 14 | 24 | 12 | 7 | 0 | 0 | 0 | 0 |
| 2022–2023 | HIFK **(C)** | SM-liiga | 57 | 3 | 10 | 13 | 14 | 12 | 0 | 1 | 1 | 2 |
| 2023–2024 | HIFK | SM-liiga | 40 | 5 | 6 | 11 | 6 | – | – | – | – | – |
| 13 kautta | yhteensä | SM-liiga | 551 | 79 | 112 | 191 | 181 | 54 | 7 | 9 | 16 | 29 |
| 5 kautta | yhteensä | Mestis | 147 | 32 | 46 | 78 | 28 | 16 | 4 | 9 | 13 | 6 |

Lähteet
-------

* Teemu Tallberg The Internet Hockey Databasessa (englanniksi)
* Teemu Tallberg Eurohockey-sivustolla (englanniksi)
* Teemu Tallberg *Elite Prospects*. Everysport Media Group AB.  (englanniksi)

### Viitteet

1. ↑  Teemu Tallberg - HIFK *hifk.fi*. Oy HIFK Hockey AB. Viitattu 24.4.2019.
2. 1 2  Tilastot *liiga.fi*. Jääkiekon SM-liiga Oy. Viitattu 26.3.2020.
3. ↑  Karhu, Teemu: KooKoon pelaaja-arvioinnit 2013-2014: Täydellinen kokonaisuus *Jatkoaika.com*.  12.5.2014. Jatkoaika r.y. Viitattu 9.6.2016.
4. ↑  Elite Prospects - HIFK U16 *eliteprospects.com*. Everysport Media Group AB. Viitattu 24.4.2019. (englanniksi)
5. 1 2 3 4 5 6 7 8 9  Teemu Tallberg *Elite Prospects*. Everysport Media Group AB.  (englanniksi)
6. ↑  HIFK hankki Petteri Wirtasen *Jatkoaika.com*.  28.7.2009. Jatkoaika r.y. Viitattu 16.10.2011.
7. ↑  Tilastot - Liiga *liiga.fi*.  19.11.2009. Jääkiekon SM-liiga Oy. Viitattu 16.10.2011.
8. ↑  10 miestä sairastuvalla - Jalonen kiitteli junnutyötä *yle.fi*.  20.11.2009. Yleisradio Oy. Viitattu 16.6.2021.
9. ↑  Elite Prospects - HIFK U20 *eliteprospects.com*. Everysport Media Group AB. Viitattu 24.4.2019. (englanniksi)
10. ↑  Lainakuusikko lohipaitaan *Jatkoaika.com*.  13.9.2010. Jatkoaika r.y. Viitattu 16.10.2011.
11. ↑  Elite Prospects - HIFK U20 *eliteprospects.com*. Everysport Media Group AB. Viitattu 24.4.2019. (englanniksi)
12. ↑  Teemu Tallberg HIFK:sta kirvesrintoihin *Jatkoaika.com*.  16.10.2010. Jatkoaika r.y. Viitattu 16.10.2011.
13. ↑  SaPKolle uusia sopimuksia – Tallberg Tapparasta *Jatkoaika.com*.  28.8.2012. Jatkoaika r.y. Viitattu 18.9.2012.
14. ↑  Elite Prospects - SaPKo *eliteprospects.com*. Everysport Media Group AB. Viitattu 24.4.2019. (englanniksi)
15. ↑  KooKoo vahvistuu konkari-Kauppilalla ja kanadalaispuolustajalla *Jatkoaika.com*.  3.6.2013. Jatkoaika r.y. Viitattu 9.6.2016.
16. ↑  Elite Prospects - KooKoo *eliteprospects.com*. Everysport Media Group AB. Viitattu 24.4.2019. (englanniksi)
17. 1 2  KooKoon pelaaja-arvioinnit 2013-2014: Täydellinen kokonaisuus *Jatkoaika.com*.  17.4.2014. Jatkoaika r.y. Viitattu 9.6.2016.
18. ↑  Otteluseuranta *liiga.fi*.  25.2.2016. Jääkiekon SM-liiga Oy. Viitattu 9.6.2016.
19. ↑  Jukureiden liigajoukkue julki - Rajaniemi ja Asplund mukana *Jatkoaika.com*.  27.4.2016. Jatkoaika r.y. Viitattu 9.6.2016.
20. ↑  Jukurit solmi jatkosopimuksia hyökkääjilleen *Jatkoaika.com*.  21.12.2016. Jatkoaika r.y. Viitattu 22.12.2016.
21. ↑  HIFK:lle paluumuuttaja Jukureista - Partanen jatkaa Mikkelissä *Jatkoaika.com*.  29.1.2018. Jatkoaika r.y. Viitattu 29.1.2018.
22. ↑  HIFK:n tulevan kauden joukkue selvillä - haaviin ui isoja kaloja *Jatkoaika.com*.  2.5.2018. Jatkoaika r.y. Viitattu 4.5.2018.
23. ↑  Leinonen, Otto: HIFK:n ykkösmaalivahti sivussa, tähtihyökkääjä palaa yli kuukauden tauon jälkeen *MTVuutiset.fi*.  29.10.2018. Telia Company AB. Viitattu 24.4.2019.
24. ↑  Teemu Tallbergin paluu lähestyy - "Hypätään askiin jengin mukaan!" *hifk.fi*.  18.2.2019. Oy HIFK Hockey AB. Viitattu 24.4.2019.
25. ↑  Leinonen, Otto: Karu lista: HIFK:n synkkä loukkaantumistilanne paheni entisestään *iltalehti.fi*.  17.10.2020. Alma Media Suomi Oy. Viitattu 16.6.2021.
26. ↑  Mesikämmen, Jani: HIFK sorvasi tukun avainpelaajien jatkosopimuksia – Joonas Lyytinen ja ruotsalaiskaksikko tulevan kauden kulmakiviä *Jatkoaika.com*.  14.5.2021. Jatkoaika r.y. Viitattu 16.6.2021.
27. ↑  Yli-Mäenpää, Joni: Teemu Tallberg valittiin HIFK:n kapteeniksi *Jatkoaika.com*.  31.8.2021. Jatkoaika r.y. Viitattu 31.8.2021.
28. ↑  Hurmerinta, Eero: Tuore kapteeni Tallberg jatkaa HIFK:ssa − myös Väänäselle sopimus *Jatkoaika.com*.  15.9.2021. Jatkoaika r.y. Viitattu 15.9.2021.
29. ↑  Pelaajat – T *tappara.fi*. Tamhockey Oy. Viitattu 9.6.2016.
30. ↑  Tilanne 14.11.2021
31. ↑  Lahtinen, Matias: Leijonat kamppailee Helsingin EHT-turnauksen toisessa ottelussa Tšekkiä vastaan tällä kokoonpanolla *Jatkoaika.com*.  13.11.2021. Jatkoaika r.y. Viitattu 16.11.2021.
32. ↑  Leijonat - Tulospalvelu *tulospalvelu.leijonat.fi*.  13.11.2021. Suomen Jääkiekkoliitto ry – Finlands Ishockeyförbund rf. Viitattu 16.11.2021.


|  |  |  |
| --- | --- | --- |
| Edeltäjä:**Jere Sallinen** | **Helsingin IFK:n kapteeni SM-liigassa**2021–2023 | Seuraaja:**Ilari Melart** |

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen